افغانستان کې ٦ خارجي عسکر وژل شوې
نړي وال ځواکونه وائي طالبان دوې په نښخه کولو د پاره د سړک په غاړه بمونو ښخوي. چارواکې وائی په داسې قسمه پیښو زیاتره زیان ملکي کسانو ته اوړي
د افغانستان په ختیزه سیمه کې د سړک په غاړه د بم خلاصیدو په نتیجه کې د شپږ خارجي عسکر وژل شوې دي. مطبوعاتو ته په خپل یو بیان کې افغانستان کې میشته آئیساف ځواکونو وئیلې پیښه د اتوار په ورځ په ختیز افغانستان کې رامنځته شوې ده. آئیساف د پیښې او یا د وژل شوې عسکرو د قامیت په حقله څه تفصیل نه وړاندې کړی. ختیز افغانستان کې پیښې وړاندې په جنوب کې د سړک په غاړه د دواؤ بمونو د چاؤدیدو په نتیجه کې ١۴ ملکي کسان وژل شوې دي. د قندهار ولایت د چارواکو د وینا ترمخه، د بمونو چاؤدیدو دواړه پښې په ارغزستان ولایت کې رامنځته شوې دي. وړمبۍ چاؤدنه د مسافرو یو بس سره نزدې وشوه کله چې یو ټریکټر چاؤدنه کې زخمي شوې کسانو د مرستې د پاره راورسیدو نو هغه هم په سړک کې ښخ بم سره ټکر شو. پولیسو د بمونو ذمه وار طالبان گرځولې دي خو وسله والو لخوا د پیښې د ذمه وارۍ کوم رپورټونه په سملاسي توگه مخ ته نه دي راغلې. نړي وال ځواکونه وائي طالبان دوې په نښخه کولو د پاره د سړک په غاړه بمونو ښخوي. چارواکې وائی په داسې قسمه پیښو زیاتره زیان ملکي کسانو ته اوړي. ملگرو ملتونو وئیلې تیر کال افغانستان کې ٣٠٢١ کسان وژل شوې دي چې زیاترو پکښې د طالبانو په حملو کې ژوند د لاسه ورکړی دی.